CELEX: C2005/171/53
Language: fi
Date: 2005-07-09 00:00:00
Title: Asia T-181/05: Citicorpin ja Citibank, N.A:n 10.5.2005 sisämarkkinoiden harmonisointivirastoa (tavaramerkit ja mallit) vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/33
            
         Citicorpin ja Citibank, N.A:n 10.5.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-181/05)
   (2005/C 171/53)
   Kanteen kieli: englanti
   Citicorp, kotipaikka New York (Yhdysvallat), ja Citibank, N.A, kotipaikka New York (Yhdysvallat), ovat nostaneet 10.5.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajien edustajina ovat asianajajat V. v. Bomhard, A. Renck ja A. Polhmann.
   Citi, S.L., kotipaikka Madrid (Espanja), on ollut asianosaisena menettelyssä valituslautakunnassa.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa sisämarkkinoiden harmonisointiviraston (tavaramerkit ja mallit) ensimmäisen valituslautakunnan 1.3.2005 tekemän päätöksen asiassa R 173/2004-1;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   
               Yhteisön tavaramerkin hakija:
            
            
               Citi, S.L.
            
         
               Haettu tavaramerkki:
            
            
               Kuvamerkki CITI luokkaan 36 (tulli-, kiinteistöarviointi-, kiinteistövälityspalvelut, kiinteistöjen hallinto- ja arviointipalvelu) kuuluvia palveluja varten — hakemus nro 1 430 750
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Citicorp ja Citibank, N.A.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Kummankin kantajan kansalliset ja yhteisön sana- ja kuvamerkit luokkaan 36 (rahoituspalvelut ja kiinteistöpalvelut) kuuluvia palveluja varten
            
         
               Väiteosaston ratkaisu:
            
            
               Yhteisön tavaramerkkihakemuksen hylkääminen
            
         
               Valituslautakunnan ratkaisu:
            
            
               Väiteosaston päätöksen kumoaminen, väitteen hyväksyminen, väitteen hyväksyminen ”kiinteistöarviointi-, kiinteistövälityspalvelujen, kiinteistöjen hallinto- ja arviointipalvelujen” osalta ja väitteen hylkääminen ”tullipalvelujen” osalta
            
         
               Kanneperusteet:
            
            
               Neuvoston asetuksen (EY) N:o 40/94 73 artiklan rikkominen ja kuulluksi tulemista koskevan oikeuden loukkaaminen, neuvoston asetuksen N:o 40/94 73 artiklan ja 74 artiklan 1 kohdan rikkominen ja neuvoston asetuksen N:o 40/94 8 artiklan 5 kohdan rikkominen